plutarchus.quomodo-adulator-ab-amico-internoscatur-48e-74e 23
οὐ τοίνυν μάλιστα τῷ περὶ τὰς ὑπουργίας ἐπαχθεῖ τοῦ κόλακος οὐδὲ τῇ περὶ τὰς ἐπαγγελίας εὐχερείᾳ γνοίη τις ἂν τὴν φύσιν , ἀλλὰ μᾶλλον ἐν τῷ καλῷ τῆς χρείας ἢ αἰσχρῷ καὶ διαφέροντι πρὸς ἡδονὴν ἢ ὠφέλειαν . ὁ μὲν γὰρ φίλος οὐχ , ὥσπερ ἀπεφαίνετο Γοργίας , αὑτῷ μὲν ἀξιώσει τὰ δίκαια τὸν φίλον ὑπουργεῖν , ἐκείνῳ δʼ αὐτὸς ὑπηρετήσει πολλὰ καὶ τῶν μὴ δικαίων · συσσωφρονεῖν γάρ , οὐχὶ συννοσεῖν ἔφυ . μᾶλλον οὖν κἀκεῖνον ἀποτρέψει τῶν μὴ προσηκόντων · ἂν δὲ μὴ πείθῃ , καλὸν τὸ Φωκίωνος πρὸς Ἀντίπατρον , οὐ δύνασαί μοι καὶ φίλῳ χρῆσθαι καὶ κόλακι , τουτέστι καὶ φίλῳ καὶ μὴ φίλῳ . συνεργεῖν γὰρ δεῖ τῷ φίλῳ μὴ συμπανουργεῖν , καὶ συμβουλεύειν μὴ συνεπιβουλεύειν , καὶ συμμαρτυρεῖν μὴ συνεξαπατᾶν , καὶ συνατυχεῖν νὴ Δία μὴ συναδικεῖν . οὐδὲ γὰρ · τὸ συνειδέναι τοῖς φίλοις τὰ αἰσχρά , πόθεν γε · δὴ τὸ συμπράττειν καὶ συνασχημονεῖν αἱρετόν ἐστιν ; ὥσπερ οὖν Λακεδαιμόνιοι μάχῃ κρατηθέντες ὑπʼ Ἀντιπάτρου καὶ ποιούμενοι διαλύσεις ἠξίουν ὅ τι βούλεται ζημιῶδες , αἰσχρὸν δὲ μηδὲν ἐπιτάττειν αὐτοῖς , οὕτως ὁ φίλος , ἄν τις ἢ δαπάνην ἢ κίνδυνον ἢ πόνον ἔχουσα χρεία καταλαμβάνῃ , πρῶτος ἀξιῶν καλεῖσθαι καὶ μετέχειν ἀπροφασίστως καὶ προθύμως , ὅπου δὲ πρόσεστιν αἰσχύνη , μόνον ἐᾶν καὶ φείδεσθαι παραιτούμενος . ἀλλʼ ἥ γε κολακεία τοὐναντίον ἐν μὲν ταῖς ἐπιπόνοις καὶ κινδυνώδεσιν ὑπουργίαις ἀπαγορεύει , κἂν διαπειρώμενος κρούσῃς , σαθρὸν ἔκ τινος προφάσεως ὑπηχεῖ καὶ ἀγεννές · ἐν δὲ ταῖς αἰσχραῖς καὶ ταπειναῖς καὶ ἀδόξοις διακονίαις ἀπόχρησαι πάτησον , οὐδὲν ἡγεῖται δεινὸν οὐδʼ ὑβριστικόν . ὁρᾷς τὸν πίθηκον ; οὐ δύναται τὴν οἰκίαν φυλάττειν ὡς ὁ κύων , οὐδὲ βαστάζειν ὡς ὁ ἵππος , οὐδʼ ἀροῦν τὴν γῆν ὡς οἱ βόες · ὕβριν οὖν φέρει καὶ βωμολοχίαν καὶ παιδιὰς ἀνέχεται , γέλωτος ὄργανον ἐμπαρέχων ἑαυτόν . οὕτω δὴ καὶ ὁ κόλαξ οὐ συνειπεῖν οὐ συνεισενεγκεῖν οὐ συναγωνίσασθαι δυνάμενος , πόνου τε καὶ σπουδῆς ἁπάσης ἀπολειπόμενος , ἐν ταῖς ὑπὸ μάλης πράξεσιν ἀπροφάσιστός ἐστι , καὶ πιστὸς ἔρωτος ὑπηρέτης καὶ περὶ λύσιν πόρνης ἀκριβὴς καὶ πότου δαπάνης ἐκκαθῆραι λογισμὸν οὐκ ἀμελής , οὐδὲ ῥᾴθυμος ἐν δείπνων παρασκευαῖς , θεραπευτικὸς δὲ παλλακίδων , πρὸς δὲ κηδεστὰς ἀποθρασύνεσθαι κελευσθεὶς καὶ συνεκβαλεῖν γαμετὴν ἄτεγκτος καὶ ἀδυσώπητος . ὥστε μηδὲ ταύτῃ δυσφώρατον εἶναι τὸν ἄνδρα · προσταττόμενος γὰρ ὅ τι βούλει τῶν ἀδόξων καὶ μὴ καλῶν ἕτοιμος ἀφειδεῖν ἑαυτοῦ , τῷ προστάττοντι χαριζόμενος .
Lemmas: οὐ τοίνυν μάλα ὁ περί ὁ ὑπουργία ἐπαχθής ὁ κόλαξ οὐδέ ὁ περί ὁ ἐπαγγελία εὐχέρεια γιγνώσκω τις ἄν ὁ φύσις , ἀλλά μάλα ἐν ὁ καλός ὁ χρεία ἤ αἰσχρός καί διαφέρω πρός ἡδονή ἤ ὠφέλεια . ὁ μέν γάρ φίλος οὐ , ὥσπερ ἀποφαίνω Γοργίας , ἑαυτοῦ μέν ἀξιόω ὁ δίκαιος ὁ φίλος ὑπουργέω , ἐκεῖνος δέ αὐτός ὑπηρετέω πολύς καί ὁ μή δίκαιος · συσσωφρονέω γάρ , οὐ συννοσέω φύω . μάλα οὖν ἐκεῖνος ἀποτρέπω ὁ μή προσήκω · ἐάν δέ μή πείθω , καλός ὁ Φωκίων πρός Ἀντίπατρος , οὐ δύναμαι ἐγώ καί φίλος χράω καί κόλαξ , τουτέστι καί φίλος καί μή φίλος . συνεργέω γάρ δέω ὁ φίλος μή συμπανουργέω , καί συμβουλεύω μή συνεπιβουλεύω , καί συμμαρτυρέω μή συνεξαπατάω , καί συνατυχέω νή Ζεύς μή συναδικέω . οὐδέ γάρ · ὁ σύνοιδα ὁ φίλος ὁ αἰσχρός , πόθεν γε · δή ὁ συμπράσσω καί συνασχημονέω αἱρετός εἰμί ; ὥσπερ οὖν Λακεδαιμόνιος μάχη κρατέω ὑπό Ἀντίπατρος καί ποιέω διάλυσις ἀξιόω ὅς τις βούλομαι ζημιώδης , αἰσχρός δέ μηδείς ἐπιτάσσω αὐτός , οὕτως ὁ φίλος , ἐάν τις ἤ δαπάνη ἤ κίνδυνος ἤ πόνος ἔχω χρεία καταλαμβάνω , πρῶτος ἀξιόω καλέω καί μετέχω ἀπροφάσιστος καί πρόθυμος , ὅπου δέ πρόσειμι αἰσχύνη , μόνος ἐάω καί φείδομαι παραιτέομαι . ἀλλά ὁ γε κολακεία ἐναντίος ἐν μέν ὁ ἐπίπονος καί κινδυνώδης ὑπουργία ἀπαγορεύω , ἐάν διαπειράομαι κρούω , σαθρός ἐκ τις πρόφασις ὑπηχέω καί ἀγεννής · ἐν δέ ὁ αἰσχρός καί ταπεινός καί ἄδοξος διακονία ἀποχράω πατέω , οὐδείς ἡγέομαι δεινός οὐδέ ὑβριστικός . ὁράω ὁ πίθηκος ; οὐ δύναμαι ὁ οἰκία φυλάσσω ὡς ὁ κύων , οὐδέ βαστάζω ὡς ὁ ἵππος , οὐδέ ἀρόω ὁ γῆ ὡς ὁ βοῦς · ὕβρις οὖν φέρω καί βωμολοχία καί παιδιά ἀνέχω , γέλως ὄργανον ἐμπαρέχω ἑαυτοῦ . οὕτως δή καί ὁ κόλαξ οὐ συλλέγω οὐ συνεισφέρω οὐ συναγωνίζομαι δύναμαι , πόνος τε καί σπουδή ἅπας ἀπολείπω , ἐν ὁ ὑπό μάλη πρᾶξις ἀπροφάσιστος εἰμί , καί πιστός ἔρως ὑπηρέτης καί περί λύσις πόρνη ἀκριβής καί πότος δαπάνη ἐκκαθαίρω λογισμός οὐ ἀμελής , οὐδέ ῥᾴθυμος ἐν δεῖπνον παρασκευή , θεραπευτικός δέ παλλακίς , πρός δέ κηδεστής ἀποθρασύνομαι κελεύω καί συνεκβάλλω γαμετή ἄτεγκτος καί ἀδυσώπητος . ὥστε μηδέ οὗτος δυσφώρατος εἰμί ὁ ἀνήρ · προστάσσω γάρ ὅς τις βούλομαι ὁ ἄδοξος καί μή καλός ἑτοῖμος ἀφειδέω ἑαυτοῦ , ὁ προστάσσω χαρίζω .